เรื่องร้องเรียน (ทางเท้า) วันที่ 2023-02-02 06:36:00 — แขวงมักกะสัน เขตราชเทวี จังหวัดกรุงเทพมหานคร
ข้าพเจ้าได้รับความเดือดร้อนจาก นโยบายที่ทางผู้ว่ากรุงเทพมหานครได้มีการยกเลิกการตั้งหาบเร่แผงลอย ในบริเวณปากซอยเพชรบุรี 25 ภายใต้ชายคาของอาคารพาณิชย์ของเอกชนที่ก่อนสร้างมากกว่า 60 ปีเนื่องจากทางเจ้าหน้าที่แจ้งว่าเป็นพื้นที่ทางเท้า ซึ่งอาคารดังกล่าวมาชายคาถาวรที่ออกมานอกตัวอาคาร 100 เซนติเมตร และทางเท้าบริเวณนั้นกว้าง 430 เซนติเมตร แผงลอยของข้าพเจ้าตั้งใต้ชายคาและอยู่ด้านหลังเสาสีเขียวที่กั้นระหว่างที่ของเอกชนกับทางเท้าของ กทม. อีกทีหนึ่ง 

ซึ่งข้าพเจ้าและครอบครัวนั้นไม่มีหนทางไป ไม่รู้จะไปขายที่ไหน ข้าพเจ้าเองก็อายุ72ปี ป่วยเป็นโรคความดัน โรคข้ออักเสบรูมาตอยซ์ โรคผังผืดและกระดูกต้นคอกดทับเส้นประสาททำให้กล้ามเนื้ออ่อนแรง ส่วนสามีเป็นอัลไซเมอร์ ความดัน หัวใจ ไตและเส้นเลือดในสมองแตกเป็นผู้ป่วยติดเตียง และบุตรสาวบาดเจ็บจากการโดนทหารระดมยิงกระสุนสงครามถล่มบ้านพักเมื่อวันที่ 19 พ.ค. 2553 จนเป็นเหตุให้บาดเจ็บสาหัสต้องรักษาตัวไปจนตลอดชีวิต ซึ่งความก็ยังไม่มีความคืบหน้าใดเพราะถูกอำนาจรัฐครอบงำคดี จึงต้องจ่ายค่ารักษาพยาบาลเองจนเป็นหนี้เป็นสิ้น เพราะเราทั้ง 3 คนจำเป็นต้องใช้ยานอกบัญชียาหลักแห่งชาติในการรักษาพยาบาล

ดังนั้นจึงขอความเมตตาได้โปรดเห็นแก่คนเจ็บ คนพิการป่วยชรา ให้ได้มีรายได้ใช้ในการรักษาตัวด้วย หรือถ้าหากจำเป็นต้องขับไล่จริงๆ ได้โปรดหาจุดที่ทำการค้าได้จริงที่มีคนซื้อเข้าถึงจริงให้พวกเราด้วย เพราะพวกเราคงไม่มีปัญญาไปจ่ายค่าเช่าที่แผงแพงๆเดือนละเป็นหมื่นๆของเอกชนได้ เราขายของมีกำไรแค่พอหล่อเลี้ยงชีวิตและพอเป็นคนยารักษาพยาบาลเท่านั้น แต่ถ้ามีค่าแผงไม่เกินวันละ 100 พวกเรายังพอกัดฟันสู้ค่าเช่าไหว
#1555 #bkkrongtook